pythainlp/thai-wiki-dataset-v4 huggingface dataset:
ชัย วัชรงค์

นายสัตวแพทย์ ชัย วัชรงค์ (เกิด 2 เมษายน พ.ศ. 2502) อดีตสัตวแพทย์เเละนักการเมืองชาวไทย ปัจจุบันดํารงตําเเหน่งผู้แทนการค้าไทย ในรัฐบาลแพทองธาร ชินวัตร โฆษกประจำสำนักนายกรัฐมนตรี และที่ปรึกษาของนายกรัฐมนตรี (เศรษฐา ทวีสิน) นักวิชาการด้านการเกษตรสมัยใหม่ หนึ่งในบุคลากรในคณะทำงานนโยบายเกษตรของพรรคเพื่อไทย
ประวัติ.
ชัยจบการศึกษาระดับมัธยมศึกษาจาก โรงเรียนเตรียมอุดมศึกษา และระดับจากคณะสัตวแพทยศาสตร์ จุฬาลงกรณ์มหาวิทยาลัย เคยดำรงตำแหน่งกรรมการผู้จัดการ บริษัท แนคโคห์แลน จำกัด ซึ่งเป็นธุรกิจร้านขายปลีกสัตว์เลี้ยง อาหารสัตว์ และอุปกรณ์ที่เกี่ยวข้อง และบริษัท แนคเนเจอร์ จำกัด ซึ่งประกอบกิจการค้าเครื่องมือเครื่องใช้ทางการเกษตรทุกชนิดทุกประเภท รวมทั้งอุปกรณ์ทางการเกษตร นอกจากนี้ ยังเป็นอุปนายกสมาคมส่งเสริมอาชีพไก่ชนไทย นายกสมาคมอนุรักษ์และพัฒนาไก่พื้นเมืองไทย และอุปนายกสมาคมนกพิราบแข่งนานาชาติอีกด้วย
ด้านการเมือง.
การสนับสนุนไก่ชน.
ในช่วงรัฐบาลดร.ทักษิณ ชินวัตร สมาคมส่งเสริมอาชีพไก่ชนไทย ซึ่งมีเขาเป็นอุปนายกสมาคม ได้เคลื่อนไหวร่วมกับยืนยง โอภากุล (แอ๊ด คาราบาว) นายกสมาคม เรียกร้องให้กระทรวงมหาดไทยแก้ไขกฎกระทรวงเพื่อผ่อนปรนการออกใบอนุญาตชนไก่ที่ถูกห้ามมาตั้งแต่ พ.ศ. 2525 และประสบความสำเร็จเมื่อ พ.ศ. 2548 ส่งผลให้ผู้ว่าราชการจังหวัดทุกจังหวัดในสมัยนั้น สามารถออกใบอนุญาตเปิดสนามชนไก่ได้ นอกจากนี้ในช่วง พ.ศ. 2547 - 2548 ขณะที่เกิดการระบาดของไข้หวัดนก สมาคมส่งเสริมอาชีพไก่ชนไทยได้จัดการชุมนุมใหญ่ที่สนามกีฬาหน้าลานพระบรมราชานุสรณ์ดอนเจดีย์ จังหวัดสุพรรณบุรี เรียกร้องให้รัฐบาลทักษิณดำเนินการใช้วัคซีนในสัตว์ปีกในกิจกรรมชนไก่ รวมถึงวิพากษ์วิจารณ์รัฐบาลที่ใช้วิธีป้องกันการแพร่ระบาดของไข้หวัดนกด้วยการปิดสนามไก่ชน ก่อนจะมีบทบาทในฐานะนายกสมาคมอนุรักษ์และพัฒนาไก่พื้นเมืองไทยในเวลาต่อมา
จำนำข้าว.
น.สพ.ชัย มีชื่อเสียงอีกครั้งสมัยรัฐบาลยิ่งลักษณ์ ชินวัตร ในบทบาทนักวิชาการอิสระที่ตอบโต้ วรงค์ เดชกิจวิกรม สมาชิกสภาผู้แทนราษฎรจังหวัดพิษณุโลก พรรคประชาธิปัตย์ในขณะนั้น เกี่ยวกับประเด็นโครงการรับจำนำข้าว ช่วงนั้น เขาเป็นผู้ดำเนินรายการ "คุยจริงใจสไตล์หมอชัย" ทางสถานีโทรทัศน์ทีเอ็นเอ็น 24 โดยยืนยันว่าโครงการรับจำนำข้าวทำให้ชาวนาได้ประโยชน์มหาศาล และประเทศมีรายได้จากการขายข้าว
ในช่วง พ.ศ. 2557 - 2559 ที่ยิ่งลักษณ์ ชินวัตร เข้าชี้แจงข้อกล่าวหาคดีทุจริตโครงการรับจำนำข้าวต่อคณะกรรมการป้องกันและปราบปรามการทุจริตแห่งชาติ และศาลฎีกาแผนกคดีอาญาของผู้ดำรงตำแหน่งทางการเมือง เขาเป็นพยานบุคคลสำคัญในการอธิบายความเรื่องความสำเร็จของโครงการรับจำนำข้าวให้กับทั้ง 2 หน่วยงาน
ต่อมาเมื่อวันที่ 7 มิถุนายน พ.ศ. 2565 ชัยได้เปิดตัวเข้าเป็นสมาชิกพรรคเพื่อไทย และเป็นผู้ทำงานในคณะทำงานนโยบายเกษตร ที่มีส่วนเกี่ยวข้องในการจัดทำนโยบายด้านการเกษตรให้กับพรรคเพื่อไทยมาตั้งแต่ต้น โดยในปลายปีเดียวกันนั้น เขาได้ยืนยันว่า โครงการรับจำนำข้าว "เป็นโครงการที่ดีที่สุดสำหรับชาวนา"
รับตำแหน่งในรัฐบาล.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ชัยได้ลงสมัครสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย ลำดับที่ 91 แต่ไม่ได้รับเลือกตั้ง ต่อมาเมื่อวันที่ 13 กันยายน ในการประชุมคณะรัฐมนตรีนัดแรกของรัฐบาลเศรษฐา ทวีสิน มีมติเห็นชอบให้แต่งตั้งเขาเป็นโฆษกประจำสำนักนายกรัฐมนตรี พร้อมกับรองเลขาธิการนายกรัฐมนตรีฝ่ายการเมืองอีก 3 คน และวันถัดมาเศรษฐาได้แต่งตั้งให้เขาเป็นที่ปรึกษาของนายกรัฐมนตรีอีกตำแหน่งหนึ่ง
ต่อมาในรัฐบาลแพทองธาร ชินวัตร เขาจีงได้รับการเเต่งตั้งเป็นผู้แทนการค้าไทย เมื่อวันที่ 17 กันยายน พ.ศ.2567
อนุสัญญากรุงเวียนนาว่าด้วยเรื่องการคุ้มครองชั้นโอโซน

อนุสัญญากรุงเวียนนาว่าด้วยเรื่องการคุ้มครองชั้นโอโซน เป็นข้อตกลงด้านสิ่งแวดล้อมพหุภาคีที่ลงนามในปี พ.ศ. 2528 ซึ่งกำหนดกรอบการทำงานสำหรับการลดการผลิตแก๊สคลอโรฟลูออโรคาร์บอนในระดับสากลอันเนื่องมาจากมีส่วนในการทำลายชั้นโอโซนที่จะส่งผลให้เกิดภัยคุกคามต่อมะเร็งผิวหนังเพิ่มมากขึ้น
พื้นหลัง.
ในช่วงคริสต์ทศวรรษที่ 1970 (พ.ศ. 2513 ถึง 2522) การวิจัยระบุว่า คลอโรฟลูออโรคาร์บอนที่มนุษย์สร้างขึ้นสามารถลดและเปลี่ยนโมเลกุลโอโซนในชั้นบรรยากาศได้ คลอโรฟลูออโรคาร์บอนเป็นโมเลกุลที่เสถียรซึ่งประกอบด้วยคาร์บอน ฟลูออรีน และคลอรีน ซึ่งถูกใช้อย่างเด่นชัดในผลิตภัณฑ์ต่าง ๆ เช่น ตู้เย็น ภัยคุกคามที่เกี่ยวข้องกับการลดลงของชั้นโอโซนได้ผลักดันประเด็นนี้ไปสู่แนวหน้าของปัญหาสภาพภูมิอากาศโลก และได้รับการส่งเสริมผ่านองค์กรต่าง ๆ เช่น องค์การอุตุนิยมวิทยาโลกและสหประชาชาติ อนุสัญญากรุงเวียนนาได้รับการเห็นชอบในการประชุมที่กรุงเวียนนาเมื่อปี 2528 และมีผลใช้บังคับในปี 2531 อนุสัญญาเวียนนาได้กำหนดกรอบการทำงานที่จำเป็นในการสร้างมาตรการกำกับดูแลในรูปแบบของพิธีสารมอนทรีออล
ในแง่ของความเป็นสากล อนุสัญญานี้เป็นหนึ่งในอนุสัญญาที่ประสบความสำเร็จมากที่สุดตลอดกาล โดยได้รับการรับรองจากรัฐ 198 รัฐ (สมาชิกสหประชาชาติทั้งหมด ตลอดจนสันตะสำนัก รัฐปาเลสไตน์ นีวเว และหมู่เกาะคุก) ตลอดจนสหภาพยุโรป แม้ว่าจะไม่ใช่ข้อตกลงที่มีผลผูกพัน แต่ก็ทำหน้าที่เป็นกรอบการทำงานสำหรับความพยายามระหว่างประเทศในการปกป้องชั้นโอโซน แต่ไม่รวมถึงเป้าหมายการลดการใช้สารคลอโรฟลูออโรคาร์บอนซึ่งเป็นสารเคมีหลักที่ก่อให้เกิดการทำลายโอโซน
บทบัญญัติ.
บทบัญญัติของอนุสัญญาประกอบด้วยการแบ่งปันการวิจัยสภาพภูมิอากาศและบรรยากาศระหว่างประเทศเพื่อส่งเสริมความรู้เกี่ยวกับผลกระทบต่อชั้นโอโซน นอกจากนี้ อนุสัญญานี้เรียกร้องให้มีการยอมรับหน่วยงานระหว่างประเทศเพื่อประเมินผลกระทบที่เป็นอันตรายของโอโซนที่หมดสิ้นลง และการส่งเสริมนโยบายที่ควบคุมการผลิตสารอันตรายที่มีอิทธิพลต่อชั้นโอโซน ผลลัพธ์ประการหนึ่งของอนุสัญญากรุงเวียนนาคือการสร้างคณะผู้เชี่ยวชาญด้านบรรยากาศของรัฐบาลที่เรียกว่าการประชุมผู้จัดการฝ่ายวิจัยโอโซน ซึ่งจะประเมินการสูญเสียโอโซนและการวิจัยการเปลี่ยนแปลงสภาพภูมิอากาศ และจัดทำรายงานสำหรับการประชุมภาคี (COP) นอกจากนี้ COP ยังใช้ข้อมูลที่ประเมินเพื่อเสนอแนะนโยบายใหม่ที่มุ่งจำกัดการปล่อยสารคลอโรฟลูออโรคาร์บอน 
ปัจจุบัน COP จะจัดประชุมทุกสามปีและประสานงานกับกำหนดเวลาของการประชุมที่คล้ายกันภายใต้พิธีสารมอนทรีออล สำนักเลขาธิการโอโซนทำหน้าที่เป็นผู้ดูแลระบบของ COP, การประชุมภาคีมอนทรีออล (MOP) และคณะทำงานปลายเปิดที่ช่วยอำนวยความสะดวกในการทำงานภายใต้อนุสัญญา กองทุนพหุภาคีมีอยู่เพื่อช่วยให้ประเทศกำลังพัฒนาลดการปล่อยสารเคมีที่ทำลายโอโซนโดยใช้แนวทางภายใต้อนุสัญญา ซึ่งบริหารงานโดยสำนักเลขาธิการกองทุนพหุภาคี กองทุนพหุภาคีนี้ก็ได้ช่วยเหลือโครงการหลายพันโครงการในเกือบ 150 ประเทศ โดยป้องกันการปลดปล่อยสารเคมีที่ทำลายชั้นโอโซนประมาณ 250,000 ตัน
เทศบาลตำบลหนองสอ

หนองสอ เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลลำปาว และพื้นที่ทั้งหมดของหมู่ที่ 4–5, 8 ของตำบลลำคลอง ในอำเภอเมืองกาฬสินธุ์ จังหวัดกาฬสินธุ์ เดิมมีฐานะเป็นสุขาภิบาลหนองสอที่จัดตั้งขึ้นใน พ.ศ. 2535 (เฉพาะบางส่วนของตำบลลำปาว) ในปี พ.ศ. 2538 ได้แยกพื้นที่หมู่บ้านในเขตสุขาภิบาลหนองสอ ได้แก่ หมู่ 5 บ้านปลาเค้าใหญ่, หมู่ 8 บ้านมิตรสัมพันธ์,หมู่ 15 บ้านโนนตูม และอีก 5 หมู่บ้านในเขตสภาตำบลลำปาวจัดตั้งเป็นตำบลลำคลอง ท้องที่สุขาภิบาลจึงอยู่ในเขตทั้ง 2 ตำบล แล้วได้รับการจัดตั้งเป็นเทศบาลตำบลใน พ.ศ. 2542 
ในวันที่ 29 กันยายน พ.ศ. 2547 กระทรวงมหาดไทยให้ยุบองค์การบริหารส่วนตำบลลำปาวเข้ากับพื้นที่เทศบาลตำบลหนองสอ เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน
พื้นที่เทศบาลตั้งอยู่ทางทิศเหนือของอำเภอเมืองกาฬสินธุ์ อยู่ห่างจากที่ว่าการอำเภอเมืองกาฬสินธุ์กับศาลากลางจังหวัดกาฬสินธุ์ประมาณ 18.8 กิโลเมตร อยู่ห่างจากกรุงเทพมหานครประมาณ 542 กิโลเมตร มีพื้นที่รับผิดชอบ 45.85 ตารางกิโลเมตร หรือคิดเป็นพื้นที่ประมาณ 28,656.25 ไร่ ปัจจุบันในเขตเทศบาลมีประชากร 7,292 คน แบ่งเป็นประชากรในเขตตำบลลำปาว 6,247 คนและเขตตำบลลำคลอง 1,045 คน ชุมชนหนาแน่นบริเวณหมู่บ้านหนองสอซึ่งมีทางหลวงแผ่นดินตัดผ่าน คือ ทางหลวงแผ่นดินหมายเลข 227 (กาฬสินธุ์–พังโคน) เป็นย่านการค้าขายและเป็นย่านชุมชนตลอดสองข้างทาง
หลี่ เฟย์เฟย์

หลี่ เฟย์เฟย์ (Fei-Fei Li, เกิดปี 1976) เป็นนักวิทยาการคอมพิวเตอร์ชาวอเมริกันที่เกิดที่ประเทศจีน เธอเป็นที่รู้จักในฐานะผู้สร้างชุดข้อมูลอิมเมจเน็ต ซึ่งช่วยให้เกิดการพัฒนาอย่างเร็วในสาขาคอมพิวเตอร์วิทัศน์ระหว่างทศวรรษ 2010s
เธอเป็นศาสตราจารย์ที่เซควอยอาแคพิทัล  สาขาวิทยาการคอมพิวเตอร์ ประจำมหาวิทยาลัยสแตนฟอร์ด และอดีตประธานคณะกรรมการบริหารของทวิตเตอร์ ปัจจุบันเธอเป็นผู้ร่วมดูแลสถาบันปัญญาประดิษฐ์โดยมีมนุษย์เป็นศูนย์กลางของสแตนฟอร์ด (Stanford Institute for Human-Centered Artificial Intelligence) และ ห้องทดลองสแตนฟอร์ดวิชันแอนด์เลิร์นนิงแล็บ (Stanford Vision and Learning Lab) เธอเป็นผู้ดูแลของห้องทดลองปัญญาประดิษฐ์สแตนฟอร์ด (SAIL) จากปี 2013 ถึง 2018
ในปี 2017 เธอร่วมก่อตั้ง เอไอฟอร์ออลล์ (AI4ALL) องค์การไม่แสวงผลกำไรที่ทำงานเพื่อเพิ่มความหลากหลายและเพิ่มโอกาสให้แก่ผู้คนในสายการศึกษาเกี่ยวกับปัญญาประดิษฐ์ ความชำนาญการทางการวิจัยของเธอรวมถึง ปัญญาประดิษฐ์, การเรียนรู้ของเครื่อง, การเรียนรู้เชิงลึก, คอมพิวเตอร์วิทัศน์ และ ปริชานประสาทวิทยาศาสตร์
เธอได้รับเลือกเป็นสมาชิกของสถาบันวิศวกรรมศาสตร์แห่งชาติ (NAE) ในปี 2020 จากผลงานในการสร้างรากฐานความรู้ทางการเรียนรู้ของเครื่องและการเข้าใจระบบการมองเห็นรับรู้ (visual understanding) เธอยังเป็นสมาชิกของสถาบันแพทยศาสตร์แห่งชาติ (NAM) และ สถาบันศิลปศาสตร์และวิทยาการแห่งชาติ (AAAS)
อิมเมจเน็ต

โครงการอิมเมจเน็ต  เป็นชุดข้อมูลวิทัศน์ขนาดใหญ่ที่ออกแบบเพื่อใช้ในการค้นคว้าวิจัยซอฟต์แวร์จำแนกวัตถุวิทัศน์ (visual object recognition) มีภาพมากกว่า 14 ล้านภาพ ที่ได้รับการติดป้ายด้วยมือ (hand-annotated) ในโครงการ เพื่อระบุว่าวัตถุในภาพคืออะไร และในจำนวนนี้มีอย่างน้อยหนึ่งล้านภาพที่มีการตีกรอบขอบเขตของวัตถุด้วย อิมเมจเน็ตประกอบด้วยมากกว่า 20,000 หมวดหมู่ โดยเป็นหมวดหมู่สิ่งของทั่วไปเช่น "ลูกโป่ง" หรือ "สตรอว์เบอร์รี" ซึ่งแต่ละหมวดหมู่มีภาพอยู่หลายร้อยภาพ ชุดข้อมูลของการระบุวัตถุบนภาพจากยูอาร์แอลภาพจากแหล่งตติยภูมินั้นสามารถเข้าถึงได้โดยเสรีผ่านอิมเมจเน็ต กระนั้นภาพเหล่านั้นอิมเมจเน็ตไม่ได้เป็นเจ้าของ นับตั้งแต่ปี 2010 โครงการอิมเมจเน็ตได้จัดการแข่งขันซอฟต์แวร์ในชื่อ การแข่งขันการจำแนกวิทัศน์ขนานใหญ่อิมเมจเน็ต (ImageNet Large Scale Visual Recognition Challenge) หรือ ILSVRC ที่ซึ่งโปรแกรมซอฟต์แวร์แข่งขันกันในการคัดแยกวัตถุและฉากภาพ
ชุดข้อมูล.
อิมเจเน็ตใช้การคราวด์ซอร์ซในขั้นตอนการติดป้ายภาพ (annotation) การติดป้ายในระดับภาพ (image-level annotation) ระบุการมีอยู่หรือไม่มีอยู่ของชั้นวัตถุในภาพหนึ่ง ๆ เช่น "มีหมีอยู่ในภาพนี้" หรือ "ไม่มีหมีอยู่ในภาพนี้" การติดป้ายระดับวัตถุ (Object-level annotation) จะวาดขอบเขตของวัตถุที่ระบุนั้น ๆ ในภาพ อิมเมจเน็ตใช้ตัวแปลของชุดเวิร์ดเน็ตที่กว้างใหญ่เพื่อจัดหมวดหมู่วัตถุ มีการเพิ่มเติม 120 หมวดหมู่ของสายพันธุ์สุนัขเพื่อแสดงการจัดจำแนกในขชชั้นละเอียด (fine-grained classification) ในปี 2012 อิมเมจเน็ตเคยเป็นผู้ใช้เชิงการศึกษาที่ใหญ่ที่สุดของเม็กคันนิคอลเทิร์ก (Mechanical Turk) โดยคนงานระบุภาพเฉลี่ย 50 ภาพต่อนาที
ซุปเครื่องใน

ซุปเครื่องใน บ้างเรียก ซุปเนื้อ หรือเรียกโดยย่อว่า ซุป เป็นอาหารไทยประเภทต้มหรือซุปชนิดหนึ่ง พบได้ทั่วไปในจังหวัดปัตตานี จังหวัดยะลา และจังหวัดนราธิวาส มีวัตถุดิบหลักคือเนื้อวัวและเครื่องในของวัวใกล้เคียงกับต้มเครื่องในของสำรับอาหารอีสาน หากแต่มีรูปแบบการปรุงที่ต่างออกไป แหล่งรวมร้านซุปที่มีชื่อเสียงคือซอยมัสยิดกาโบ ตรงข้ามกับสถานีรถไฟยะลา ซอยดังกล่าวมีร้านซุปที่มีชื่อเสียงรวมกันหลายร้าน จนได้รับสมญาว่า "ตรอกร้านซุป" ซึ่งแต่ละร้านจะมีรสชาติใกล้เคียงกัน พวกเขาต้องแข่งขันในด้านความสะอาด การบริการ และความรวดเร็วเป็นสำคัญ
ซุปเครื่องในจะใช้เนื้อวัวพื้นบ้านในจังหวัดยะลา โดยจะนำกระดูกขา กระดูกซี่โครง สมุนไพร และเครื่องในบางส่วนมาต้มราวสองชั่วโมง เพื่อทำเป็นน้ำซุป และทำการเสิร์ฟด้วยการปรุงแบบชามต่อชามด้วยน้ำตาล น้ำปลา น้ำมะนาว พริกป่น พริกน้ำส้ม รองพื้นด้วยถั่วงอก ก่อนโรยด้วยหอมเจียว และต้นหอม เสิร์ฟพร้อมกับมะนาวผ่าซีก และน้ำจิ้มที่ทำจากน้ำตาล น้ำส้มสายชู กระเทียม มักรับประทานซุปเครื่องใน เข้าชุดกับข้าวสวยและไข่เจียว
นอกจากซุปเครื่องในแล้ว ยังมีซุปอีกประเภทหนึ่งซึ่งใกล้เคียงกัน เรียกว่า "ซุปช่อมาลี" หรือ "กูกู" (กีบวัว) คือซุปที่มีเท้าวัวเป็นวัตถุดิบหลัก
ซิลวานี เบอร์ตัน

ซิลวานี เบอร์ตัน  เป็นนักการเมืองชาวดอมินีกา ซึ่งได้รับเลือกเป็นประธานาธิบดีดอมินีกา ในการเลือกตั้งประธานาธิบดีดอมินีกา พ.ศ. 2566 เธอเป็นผู้หญิงคนแรกและเป็นชนพื้นเมืองคาลินาโกคนแรก ที่ดำรงตำแหน่งประธานาธิบดีดอมินีกา
ประวัติ.
เบอร์ตันแต่งงานและมีลูกสองคน เธออายุ 58 ปีในเดือนสิงหาคม พ.ศ. 2566 ดังนั้นเธอจึงเกิดประมาณปี 2507-2509 เธอสำเร็จการศึกษาระดับปริญญาโทสาขาการจัดการโครงการและปริญญาตรีสาขาการพัฒนาชนบท
บทบาททางการเมือง.
เบอร์ตันเคยดำรงตำแหน่งปลัดกระทรวงต่าง ๆ ตั้งแต่ปี 2557 ภายในกระทรวงการพัฒนาชุมชน การอนุรักษ์สิ่งแวดล้อม การพัฒนาชนบทให้ทันสมัย การพัฒนาคาลินาโก และการเสริมอำนาจการเลือกตั้ง การต่างประเทศ การค้า เยาวชนและบริการสังคม ก่อนหน้านี้เบอร์ตันเคยดำรงตำแหน่งเจ้าหน้าที่ฝ่ายพัฒนาในกระทรวงกิจการคาลินาโกด้วย
เบอร์ตันได้รับการเสนอชื่อโดยพรรครัฐบาลดีแอลพี ที่นำโดยรูสเวลต์ สเกอร์ริต เพื่อสืบทอดตำแหน่งประธานาธิบดีชาลส์ ซาวารินที่กำลังจะพ้นจากตำแหน่ง การเสนอชื่อของเธอถูกปฏิเสธโดยผู้นำฝ่ายค้าน เจสมา พอล วิกเตอร์ ซึ่งนำไปสู่การเลือกตั้งภายในรัฐสภากับผู้ที่ได้รับการเสนอชื่อจากฝ่ายค้าน
เหมา อั้นอิง

เหมา อั้นอิง (24 ตุลาคม พ.ศ. 2465 – 25 พฤศจิกายน พ.ศ. 2493) เป็นนายทหารชาวจีน และเป็นบุตรชายคนโตของเหมา เจ๋อตง กับหยาง ไคฮุ่ย
เขาได้รับการศึกษาในกรุงมอสโก และเป็นทหารผ่านศึกในสงครามหลายครั้ง เขาเสียชีวิตจากการโจมตีทางอากาศในช่วงสงครามเกาหลี
ปฐมวัย.
เหมาเกิดที่โรงพยาบาลเซียงหย่า ของมหาวิทยาลัยจงหนาน ในเมืองฉางชา มณฑลหูหนาน มารดาของเขาคือ หยาง ไคฮุ่ย เป็นภรรยาคนที่สอง เหมา เจ๋อตง ผู้นำพรรคคอมมิวนิสต์จีน เธอถูกพรรคก๊กมินตั๋งประหารชีวิตในปี พ.ศ. 2473 เขาและน้องชายของเขา เหมา อั้นชิงได้หลบหนีไปยังนครเซี่ยงไฮ้ ตอนนั้นบิดาของพวกเขาอยู่ในมณฑลเจียงซี และพวกเขาได้เข้าเรียนในโรงเรียนอนุบาลต้าถง ซึ่งสนับสนุนอย่างลับ ๆ โดยพรรคคอมมิวนิสต์จีน เพื่อลูกหลานของผู้นำพรรคฯ และดำเนินการโดยต่ง เจี้ยนอู่ (董健吾) ภายใต้นามแฝง "บาทหลวงหวาง" 
ในปี พ.ศ. 2476 หลังจากที่ก๊กมินตั๋งขับไล่คอมมิวนิสต์จีนออกจากมณฑลเจียงซี การสนับสนุนโรงเรียนอนุบาลต้าถงก็หมดลง
วัดสว่างอารมณ์ (จังหวัดสุพรรณบุรี)

วัดสว่างอารมณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดกับแม่น้ำท่าจีน ในตำบลพิหารแดง อำเภอเมืองสุพรรณบุรี จังหวัดสุพรรณบุรี ที่ดินตั้งวัดมีเนื้อที่ 13 ไร่ มีที่ธรณีสงฆ์ จำนวน 2 แปลง เนื้อที่ 26 ไร่
วัดสว่างอารมณ์ตั้งวัดเมื่อ พ.ศ. 2370 ได้รับพระราชทานวิสุงคามสีมาเมื่อ พ.ศ. 2479 วัดสว่างอารมณ์ได้รับการกล่าวถึงใน "นิราศสุพรรณ" ของสุนทรภู่ ความว่า
ด้านการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2479
อาคารเสนาสนะที่สำคัญ ได้แก่ อุโบสถ กว้าง 26.54 เมตร ยาว 11.65 เมตร เป็นอาคารคอนกรีตเสริมเหล็ก ศาลาการเปรียญ กว้าง 18.80 เมตร ยาว 38.20 เมตร เป็นอาคารไม้ กุฏิสงฆ์ จำนวน 8 หลัง เป็นอาคารไม้ ศาลาบำเพ็ญกุศล จำนวน 1 หลัง มณฑป และวิหารจัตุรมุข ปูชนียวัตถุ มีพระประธานประจำอุโบสถ และรูปหล่ออดีตเจ้าอาวาส
กู่ฉิน

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
กู่ฉิน  เป็นเครื่องดนตรีจีนมีเจ็ดสายที่เล่นด้วยการดีด มีการเล่นกันมาตั้งแต่สมัยโบราณ และเป็นนิยมเล่นในหมู่นักวิชาการและขุนนางบัณฑิตในฐานะเครื่องดนตรีที่มีความละเอียดประณีตอย่างยิ่ง ดังที่เน้นไว้ในคำกล่าวที่ว่า "บุรุษพึงไม่แยกจาก"ฉิน"และ"เซ่อ"โดยไม่มีเหตุอันควร" รวมถึงมีความเกี่ยวข้องกับขงจื๊อนักปรัชญาชาวจีนโบราณอีกด้วย บางครั้งชาวจีนเรียกกู่ฉินว่าเป็น "บิดาแห่งดนตรีจีน" หรือ "เครื่องดนตรีของนักปราชญ์" ระวังสับสน"กู่ฉิน"กับ"กู่เจิง"ซึ่งเป็นเครื่องดนตรีชนิดเครื่องสายขนาดยาวของจีนอีกชนิดหนึ่งที่ไม่มีเฟรตเช่นกัน แต่มีหย่องที่เคลื่อนย้ายได้ใต้สายแต่ละสาย
ในยุคโบราณ "กู่ฉิน"มีคำเรียกง่ายๆ ว่า "ฉิน" (琴) แต่เมื่อถึงศตวรรษที่ 20 คำนี้ก็ได้นำไปใช้เรียกครื่องดนตรีอื่น ๆ จำนวนมาก เช่น "หยางฉิน" คือขิมที่เล่นด้วยการตี, "หูฉิน" เป็นตระกูลเครื่องสายที่เล่นโดยการสี รวมไปถึงเปียโนของตะวันออกที่เรียกในภาษาจีนว่า "กางฉิน" (钢琴) และไวโอลินที่เรียกว่า"เสี่ยวถีฉิน" (小提琴) เป็นตัวอย่างของการใช้คำนี้ คำนำหน้า " "กู่-" " (古; มีความหมายว่า "โบราณ") ถูกเพิ่มเข้ามาในภายหลังเพื่อให้มีความหมายชัดเจนขึ้น เครื่องดนตรีชนิดนี้จึงถูกเรียกว่า " "กู่ฉิน" " ในปัจจุบัน นอกจากนี้มีคำเรียกว่า "ชีเสียนฉิน" (七絃琴; มีความหมายว่า "ฉินเจ็ดสาย")
มีบทเพลง"กู่ฉิน"ที่หลงเหลือจากยุคโบราณและยุคราชวงศ์ที่เป็นที่รู้จักมากกว่า 3,360 เพลง เมื่อวันที่ 7 พฤศจิกายน พ.ศ. 2546 องค์การเพื่อการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ประกาศให้"กู่ฉิน"ของจีนได้รับเลือกให้เป็นมรดกทางวัฒนธรรมของโลกที่จับต้องไม่ได้ ในปี พ.ศ. 2549 "กู่ฉิน"ได้รับเลือกให้อยู่ในรายชื่อมรดกทางวัฒนธรรมที่ไม่ใช่วัตถุแห่งชาติของจีน ในปี พ.ศ. 2553 "กู่ฉิน"ยุคราชวงศ์ซ่ง ถูกขายไปในราคา 22 ล้านเหรียญสหรัฐ ทำให้เป็นเครื่องดนตรีที่แพงที่สุดเท่าที่เคยมีการขายมา
ซือลี่

ซือลี่  หรือ ซือลี่โจว  ในคริสต์ศตวรรษที่ 5 ก่อตั้งขึ้นใหม่ในชื่อ ซือโจว  หรือที่รู้จักกันในชื่อ "มณฑลราชธานี" หรือ "มณฑลหลวง" เป็นมณฑล (州"โจว") ของจีนโบราณ ครอบคลุมพื้นที่ของเมืองหลวงของราชวงศ์ฮั่น สองแห่ง ได้แก่ เตียงอั๋น (長安 "ฉางอาน") และลกเอี๋ยง (洛陽 "ลั่วหยาง") และมีพรมแดนทางทิศตะวันตกติดกับมณฑลเลียงจิ๋ว (涼州 "เหลียงโจว")
มณฑลซือลี่อยู่ภายใต้การปกครองของขุนนางตำแหน่งซือลี่ (司隸 "Sī Lì") มณฑลซือลี่ประกอบด้วยเมือง (郡 "จฺวิ้น") ต่าง ๆ ได้แก่ โห้หล้ำ (河南 "เหอหนาน"; อยู่บริเวณลกเอี๋ยง), ฮอตั๋ง (河東 "เหอตง"), โห้ลาย (河內 "เหอเน่ย์"), ฮองหลง (弘農 "หงหนง"), เกงเตียว (京兆 "จิงเจ้า"), โย่วฝูเฟิง (右扶風) และจั่วผิงอี้ (左馮翊; บริเวณเตียงอั๋น)
ในช่วงต้นคริสต์ศตวรรษที่ 5 อดีตมณฑลซือลี่ได้รับการก่อตั้งขึ้นใหม่เป็นมณฑลซือโจวโดยหลิว ยฺวี่ ผู้สถาปนาราชวงศ์หลิวซ่งในภายหลัง
สมาคมกรีฑาอเมริกาเหนือ อเมริกากลาง และแคริบเบียน

สมาคมกรีฑาอเมริกาเหนือ อเมริกากลาง และแคริบเบียน (NACAC) เป็นสมาพันธ์ระดับทวีปที่ควบคุมดูแลกีฬากรีฑาสำหรับองค์กรปกครองระดับชาติและสหพันธ์ระหว่างประเทศภายในทวีปอเมริกาเหนือ, อเมริกากลาง และ แคริบเบียน สมาคมนี้เป็นหนึ่งในหกสมาคมในพื้นที่ของกรีฑาโลก (WA) ซึ่งเดิมชื่อสหพันธ์กรีฑานานาชาติ (IAAF) สมาคมกรีฑาอเมริกาเหนือ อเมริกากลาง และแคริบเบียนก่อตั้งขึ้นเมื่อวันที่ 10 ธันวาคม พ.ศ. 2531 ในซานฮวน ปวยร์โตรีโก
โจว (นามสกุล 周)

โจว  เป็นนามสกุลจีน ในสถานที่ที่ใช้ระบบถอดอักษรแบบเวด-ไจลส์เช่นไต้หวัน โจวมักสะกดเป็น "Chou" (ㄓㄡ) และอาจมีการสะกดเป็น "Chiau", "Chau", "Chao", "Chew", "Chow", "Chiu", "Cho", "Chu", "Jhou", "Jou", "Djou", "Jue", "Jow" หรือ "Joe" โจวอยู่ในอันดับ 10 ของนามสกุลที่พบบ่อยที่สุดในจีนแผ่นดินใหญ่ ข้อมูลเมื่อ 2019[ [update]] ในปี พ.ศ. 2556 นามสกุลโจวถูกพบว่าเป็นนามสกุลที่พบบ่อยมากที่สุดเป็นอันดับ 10 ถูกใช้โดยผู้คนทั้งหมดราว 25,200,000 คนหรือร้อยละ 1.900 ของประชากร โดยมณฑลที่พบว่ามีการใช้มากที่สุดคือมณฑลหูหนาน ชื่อนามสกุลโจวมาจากราชวงศ์โจว เป็นหนึ่งในสิบนามสกุลที่พบบ่อยที่สุดในจีนตั้งแต่ยุคราชวงศ์หยวน เป็นนามสกุลลำดับที่ 5 ของกวีนิพนธ์"นามสกุล 100 ตระกูล" นามสกุลเกาหลี "จู" และนามสกุลเวียดนาม "เจิว" (Châu) หรือ "จู" (Chu) ต่างก็มีที่มาจากจากอักษรจีนเดียวกันคือ 周 อักษรนี้ยังมีความหมายว่า "รอบ" คำว่า"โจว"อาจหมายถึงนามสกุลอื่น ๆ ที่พบไม่บ่อย ได้แก่ 舟, 州 และ 洲
เชอวอน ฮอฮี

เชอวอน เบอร์นาเด็ตต์ ฮอฮี หรือ ฮ่อ สี่ พู่ย ในภาษาจีนกวางตุ้ง (เกิด 31 ตุลาคม ค.ศ. 1997) เป็นนักกีฬาว่ายน้ำชาวฮ่องกง เธอเป็นนักว่ายน้ำชาวฮ่องกงคนแรกที่ได้รับเหรียญโอลิมปิก และเป็นนักกีฬาฮ่องกงคนแรกที่ได้รับเหรียญรางวัลได้มากกว่าหนึ่งเหรียญในโอลิมปิกเกมส์ โดยคว้าสองเหรียญเงินในรายการฟรีสไตล์ 100 เมตรและฟรีสไตล์ 200 เมตรในโอลิมปิกฤดูร้อน 2020 ที่โตเกียว ในการแข่งขันว่ายน้ำชิงแชมป์โลกระยะสั้น 2021 ที่จัดขึ้นในปีเดียวกัน เธอได้รับสองเหรียญทองและหนึ่งเหรียญทองแดง และเป็นนักกีฬาชาวฮ่องกงคนแรกที่ทำลายสถิติโลกในการแข่งขันชิงแชมป์โลกระยะสั้นในรายการฟรีสไตล์ 200 เมตร
โจว (นามสกุล 鄒)

โจว  เป็นนามสกุลจีนที่พบบ่อยที่สุดเป็นอันดับที่ 67 มีที่มาจากชื่อรัฐโจว (鄒) ในยุควสันตสารทของจีนโบราณ จากความหลากหลายของภาษาจีน โจวจึงสามารถถอดอักษรเป็น Chow, Chau, Tsau, Trau, Tsou, Tjeuw หรือ Chew โจวเป็นนามสกุลลำดับที่ 35 ในกวีนิพนธ์"นามสกุล 100 ตระกูล"
พรมหัศจรรย์

พรมหัศจรรย์  เป็นภาพยนตร์ประเภทคอมพิวเตอร์แอนิเมชัน แนวจินตนิมิต-ดนตรีที่ฉายในปี พ.ศ. 2566 อำนวยการสร้างโดยวอลต์ดิสนีย์แอนิเมชันสตูดิโอส์และจัดจำหน่ายโดยวอลต์ดิสนีย์สตูดิโอส์โมชันพิกเชอส์ เป็นภาพยนตร์แอนิเมชันลำดับที่ 62 ที่สร้างโดยสตูดิโอ กำกับโดยคริส บักและฝน วีระสุนทร (ผลงานการกำกับเรื่องแรก) อำนวยการสร้างโดย Peter Del Vecho และ Juan Pablo Reyes เขียนบทโดยเจนนิเฟอร์ ลี และอัลลิสัน มัวร์ ลักษณะงานศิลป์เป็นการผสมผสานคอมพิวเตอร์แอนิเมชันเข้ากับแอนิเมชันสีน้ำแบบดั้งเดิมของดิสนีย์ ผู้พากย์เสียงตัวละครหลักได้แก่ อารีอานา เดโบซ, คริส ไพน์, Alan Tudyk, Angelique Cabral, Victor Garber, Natasha Rothwell, เจนนิเฟอร์ คูมิยามะ, เอวัน ปีเตอส์, Harvey Guillén, Ramy Youssef, Niko Vargas, Della Saba และ Jon Rudnitsky 
"พรมหัศจรรย์" ออกฉายในสหรัฐอเมริกาในวันที่ 22 พฤศจิกายน พ.ศ. 2566 โดยวอลต์ดิสนีย์สตูดิโอส์โมชันพิกเชอส์ และออกฉายในประเทศไทยในวันที่ 23 พฤศจิกายนปีเดียวกัน ภาพยนตร์ได้รับคำวิจารณ์อย่างผสม ทำรายได้ 246 ล้านดอลลาร์สหรัฐทั่วโลก
ตัวละคร.
เสียงพากย์ไทยอยู่ในวงเล็บ
นักพากย์เพิ่มเติม ได้แก่ Keone Young ในบท Mountain Climber, Tall Man Tourist และ Guard #1, Lucas Sigler ในบท Bunny and Baby Mushroom, Holland Watkins ในบท Mouse และ Mountain Climber Wife, Woody Buck ในบท Stag, Guard #2 และ Citizen #5 เอเฟเป็นกัปตันเรือและนักท่องเที่ยวผู้ชื่นชอบ, นิโคล ลินน์ อีแวนส์เป็นภรรยาและแม่นักท่องเที่ยวของนักปีนเขา, เฮเทอร์ มาทาราซโซเป็นหญิงบิน, นาซิม เปดราดเป็นซาเนีย และอับราฮัม ซิกเลอร์เป็นเด็กท่องเที่ยว
นักร้องและผู้จัดรายการโทรทัศน์ Rochelle Humes ปรากฏตัวในภาพยนตร์เวอร์ชั่นอังกฤษในชื่อ Rochelle ชาวบ้านที่ปรารถนาจะเป็นกัปตันเรือ อีเว็ตต์ นิโคล บราวน์ และเจมส์ มอนโร อิเกลฮาร์ต ร้องเป็นแขกรับเชิญในเพลง "I'm a Star" และได้รับเครดิตในฐานะนักร้องนำของคณะนักร้องประสานเสียงร่วมกับ วูดดี บัค
ฝน วีระสุนทร

ฝน วีระสุนทร หรือ ประสานสุข วีระสุนทร เป็นผู้กำกับภาพยนตร์ แอนิเมเตอร์ และศิลปินสตอรีบอร์ดชาวไทย ร่วมงานในการสร้างภาพยนตร์แอนิเมชันของดิสนีย์เรื่อง "ผจญภัยแดนคำสาปราชินีหิมะ" (พ.ศ. 2556), "ผจญภัยตำนานหมู่เกาะทะเลใต้" และ "นครสัตว์มหาสนุก" (ทั้งสองเรื่องในปี ค.ศ. 2559) ในฐานะศิลปินสตอรีบอร์ด ร่วมงานในฐานะหัวหน้าเนื้อเรื่องของภาพยนตร์"รายากับมังกรตัวสุดท้าย" (พ.ศ. 2564) เปิดตัวในฐานะผู้กำกับของภาพยนตร์เรื่อง"พรมหัศจรรย์"ในปี พ.ศ. 2566 โดยเป็นภาพยนตร์ที่กำกับร่วมกับคริส บัก
ประวัติช่วงต้นและการศึกษา.
ฝน วีระสุนทรเกิดที่จังหวัดชลบุรี ประเทศไทย ในวัยเด็กได้รับแรงบันดาลใจจากจากภาพยนตร์เรื่อง"ดัมโบ้" โดยเฉพาะฉากที่ออกแบบโดยแมรี แบลร์ ต่อมาเข้าศึกษาในโรงเรียนเตรียมอุดมศึกษาในกรุงเทพมหานคร ระหว่างที่ศึกษาในคณะแพทยศาสตร์โรงพยาบาลรามาธิบดี มหาวิทยาลัยมหิดล ได้รวบรวมแฟ้มภาพผลงานส่งให้กับไพฑูรย์ รัตนศิรินทราวุธ ศิษย์เก่าโรงเรียนเตรียมอุมศึกษาและแอนิเมเตอร์ที่ภายหลังทำงานที่วอลต์ดิสนีย์ฟีตเจอร์แอนิเมชันฟลอริดา ไพฑูรย์แนะนำฝนให้ลาออกจากมหาวิทยาลัยมหิดลและย้ายไปอยู่สหรัฐอเมริกาเพื่อศึกษาวิจิตรศิลป์ที่วิทยาลัยศิลปะและการออกแบบโคลัมเบียด้วยทุนการศึกษา
การทำงาน.
หลังจากฝน วีระสุนทรสำเร็จการศึกษาในปี พ.ศ. 2547 ได้เข้าทำงานในหลายสตูดิโอ เช่น 6 พอยต์ฮาร์เนส, วอร์เนอร์บราเธอส์, นิกเคิลโลเดียนแอนิเมชันสตูดิโอส์ และอิลลูมิเนชันซึ่งฝนได้ทำงานในฐานะศิลปินเนื้อเรื่องของภาพยนตร์ "คุณปู่โลแรกซ์ มหัศจรรย์ป่าสีรุ้ง" (พ.ศ. 2555) และ "มิสเตอร์แสบร้ายเกินพิกัด 2" (พ.ศ. 2556) ในปี พ.ศ. 2554 ฝนเริ่มทำงานในแผนกเนื้อเรื่องที่วอลต์ดิสนีย์แอนิเมชันสตูดิโอส์ เริ่มต้นงานด้วยภาพยนตร์ "ผจญภัยแดนคำสาปราชินีหิมะ" (พ.ศ. 2556) ซึ่งภายหลังชนะเลิศรางวัลออสการ์ สาขาภาพยนตร์แอนิเมชันยอดเยี่ยมในปี พ.ศ. 2556 ต่อมาฝนทำงานในฐานะศิลปินเนื้อเรื่องของภาพยนตร์ดิสนีย์อื่น ๆ ได้แก่ "ผจญภัยตำนานหมู่เกาะทะเลใต้" (พ.ศ. 2559), "นครสัตว์มหาสนุก" (พ.ศ. 2559) และ "ราล์ฟตะลุยโลกอินเทอร์เน็ต" (พ.ศ. 2561) ภายหลังฝนได้เลื่อนขึ้นเป็นหัวหน้าของแผนกแอนิเมชันดิสนีย์ และรับผิดชอบในฐานะหัวหน้าเนื้อเรื่องของภาพยนตร์ "รายากับมังกรตัวสุดท้าย" ในปี พ.ศ. 2564
ในวันที่ 9 กันยายน พ.ศ. 2565 ระหว่างงานนำเสนอดี 23 ประจำปี พ.ศ. 2565 ดิสนีย์แอนิเมชันประกาศว่าภาพยนตร์เรื่องถัดไปคือเรื่อง "พรมหัศจรรย์" ซึ่งคริส บักและฝนเป็นผู้กำกับ ฝนได้รับการยกย่องจากรัฐบาลไทยว่าเป็นศิลปินชาวไทยคนแรกที่กำกับภาพยนตร์แอนิเมชันของดิสนีย์
ชีวิตส่วนตัว.
ปัจจุบันฝน วีระสุนทรอาศัยอยู่ในเมืองเบอร์แบงก์ รัฐแคลิฟอร์เนียกับสามี บุตรสาว และแมว 2 ตัว
100 ผู้ทรงอิทธิพลในจีนของฟอบส์

100 ผู้ทรงอิทธิพลในจีนของฟอบส์  เป็นรายชื่อที่เผยแพร่เป็นประจำทุกปีโดย "ฟอบส์" ซึ่งจัดอันดับผู้มีชื่อเสียงที่ทรงอิทธิพลของจีน 100 อันดับ ตีพิมพ์ครั้งแรกใน ค.ศ. 2004 คล้ายคลึงกับ100 ผู้ทรงอิทธิพล ที่เผยแพร่โดย "ฟอบส์" เช่นกัน ปัจจัยที่นำมาพิจารณาได้แก่ รายได้ จำนวนผู้เข้าชมเว็บไซต์ค้นหา ตลอดจนการปรากฏตัวบนหนังสือพิมพ์ นิตยสาร และโทรทัศน์
ในปี ค.ศ. 2010 การจัดอันดับเริ่มรวมผู้มีชื่อเสียงชาวจีนที่เกิดใน ฮ่องกง, ไต้หวัน และประเทศหรือภูมิภาคอื่น ๆ ก่อนปี ค.ศ. 2010 รวมเฉพาะผู้มีชื่อเสียงที่เกิดในจีนแผ่นดินใหญ่เท่านั้น ในปี ค.ศ. 2016 รายชื่อดังกล่าวถูกยกเลิกเนื่องจาก "ฟอบส์" หยุดดำเนินการในจีน ในปี ค.ศ. 2017 รายการได้รับการรื้อฟื้นอีกครั้ง
100 ผู้ทรงอิทธิพลของฟอบส์

100 ผู้ทรงอิทธิพลของฟอบส์  เป็นรายชื่อการจัดอันดับประจำปีที่รวบรวมและเผยแพร่โดยนิตยสาร "ฟอบส์" เริ่มต้นตั้งแต่ปี ค.ศ. 1999 เริ่มต้นด้วยรายชื่อผู้มีชื่อเสียงในวงการบันเทิง "Forbes" Top 40 จนถึงปี ค.ศ. 2014 การจัดอันดับพิจารณาจากปัจจัยต่าง ๆ ได้แก่ รายได้ ยอดผู้ติดตามโซเชียลมีเดีย การขึ้นปกนิตยสาร และช่วงของตัวชี้วัดเชิงคุณภาพ โดยมีจุดประสงค์เพื่อ "การวัดความมีอิทธิพล" ตั้งแต่ปี ค.ศ. 2015 "ฟอบส์" ได้แยกปัจจัยรายได้ก่อนหักภาษี (ตั้งแต่เดือนมิถุนายนของปีก่อนหน้าจนถึงเดือนมิถุนายนของปีที่จัดพิมพ์) เท่านั้น โดยจะหักภาษีสำหรับผู้จัดการ ทนายความ และต้นสังกัด
รายชื่อ 100 ผู้ทรงอิทธิพล.
รายชื่อ 10 อันดับแรกของแต่ละปีนับตั้งแต่เริ่มการจัดอันดับ
บาลงดอร์เฟมีแน็ง

บาลงดอร์เฟมีแน็ง หรือ บาลงดอร์หญิง ([balɔ̃ dɔʁ feminɛ̃]) เป็นรางวัลฟุตบอลที่ "ฟร็องส์ฟุตโบล" มอบเพื่อเป็นเกียรติแก่ผู้เล่นที่ถือว่าทำผลงานได้ดีที่สุดในฤดูกาลที่ผ่านมา มีการมอบรางวัลครั้งแรกใน ค.ศ. 2018 โดยอาดา เฮเกอร์เบิร์ก จากนอร์เวย์เป็นผู้ได้รับรางวัลคนแรก แซม เคอร์ กองหน้าชาวออสเตรเลีย และแวนดี เรอนาร์ กองหลังชาวฝรั่งเศส เป็นผู้เล่นเพียงสองคนที่ได้รับการเสนอชื่อเข้าชิงรางวัลนี้ทุกครั้งนับตั้งแต่ก่อตั้งรางวัลนี้ (2018, 2019, 2021, 2022, 2023) แซม เคอร์ เป็นผู้เล่นเพียงคนเดียวที่ได้รับการเสนอชื่อเข้าชิงใน 20 อันดับแรกทุกครั้ง และติดอยู่ใน 7 อันดับแรกอย่างต่อเนื่อง ใน ค.ศ. 2022 อาเลกเซีย ปูเตยัส กัปตันสโมสรบาร์เซโลนา กลายเป็นผู้เล่นคนแรกและคนเดียวที่คว้ารางวัลนี้สองครั้งติดต่อกัน
เอฟเอคัพ รอบชิงชนะเลิศ 2025

เอฟเอคัพ รอบชิงชนะเลิศ ปี 2025 เป็นรอบชิงชนะเลิศของเอฟเอคัพ ฤดูกาล 2024–25 ซึ่งจะจัดขึ้นในวันที่ 17 พฤษภาคม ค.ศ. 2025 ที่สนามกีฬาเวมบลีย์ ในกรุงลอนดอน ประเทศอังกฤษ.
ผู้ชนะจะได้สิทธิ์เข้าไปเล่นในรอบลีกของ ยูฟ่ายูโรปาลีก ฤดูกาล 2025–26, รวมถึงการพบกับ ลิเวอร์พูล, ผู้ชนะเลิศ พรีเมียร์ลีก ฤดูกาล 2024–25 ใน เอฟเอคอมมิวนิตีชีลด์ 2025 อีกด้วย.
เส้นทางสู่นัดชิงชนะเลิศ.
คริสตัลพาเลซ.
คริสตัล พาเลซ เข้าสู่รอบที่สามในฐานะทีมพรีเมียร์ลีก โดยเริ่มต้นเส้นทางสู่เอฟเอ คัพด้วยชัยชนะเหนือสต็อคพอร์ตเคาน์ตี 1-0 ในบ้าน โดยเอเบเรชี เอเซเป็นผู้ทำประตูเดียว จากนั้นพาเลซก็เอาชนะดองคัสเตอร์โรเวอส์ จากลีกทูไปได้ 2-0 โดยได้ประตูจากดาเนียล มูโญซและจัสติน เดเวนนี ในรอบที่ห้ากับมิลล์วอลล์ ฌอง-ฟิลิปป์ มาเตต้า กองหน้าของคริสตัล พาเลซ ถูกหามออกจากสนามเพียงเก้านาทีแรกของเกม หลังจากปะทะกับเลียม โรเบิร์ตส์ ผู้รักษาประตูของมิลล์วอลล์ ซึ่งโดนใบแดงตรงจากการเตะศีรษะมาเตต้าด้วยรองเท้าของเขา ซึ่งทำให้มาเตต้าต้องเย็บถึง 25 เข็ม เมื่อมิลล์วอลล์เหลือผู้เล่น 10 คน พาเลซก็เข้าควบคุมสถานการณ์ได้อย่างรวดเร็ว และคว้าชัยชนะไปด้วยคะแนน 3-1 จากการทำเข้าประตูตัวเองของจาเฟต ตังกังกา ตามมาด้วยประตูจากดาเนียล มูโญซและเอ็ดดี้ เอ็นเคเทียห์ 
ในรอบก่อนรองชนะเลิศ คริสตัล พาเลซ ถูกจับสลากพบกับฟูลัม สโมสรในพรีเมียร์ลีกเช่นกัน แม้จะไปเยือนคราเวน คอตเทจ แต่พาเลซก็จัดการเอาชนะทีมจากลอนดอนไปได้อย่างสบายๆ 3-0 โดยเอเบเรชี เอเซ, อิสไมลา ซาร์ และเอ็ดดี้ เอ็นเคเทียห์ ต่างก็ทำประตูได้ ในรอบรองชนะเลิศกับแอสตันวิลลา ที่เวมบลีย์ คริสตัล พาเลซ คว้าชัยชนะไปได้ 3-0 จากประตูของเอเบเรชี เอเซ ตามด้วยอิสไมลา ซาร์อีกสองลูก ชัยชนะครั้งนี้ทำให้พาเลซผ่านเข้ารอบชิงชนะเลิศเอฟเอ คัพเป็นครั้งที่สาม และเป็นครั้งแรกนับตั้งแต่ปี 2016 เมื่อพวกเขาพ่ายแพ้ต่อแมนเชสเตอร์ ยูไนเต็ด 2-1
แมนเชสเตอร์ซิตี.
ในฐานะทีมพรีเมียร์ลีก แมนเชสเตอร์ซิตี เข้าสู่การแข่งขันในรอบที่สาม แมนเชสเตอร์ซิตี เริ่มต้นแคมเปญเอฟเอ คัพด้วยชัยชนะเหนือซอลฟอร์ดซิตี ทีมจากลีกทู 8-0 ที่บ้าน ประตูส่วนใหญ่มาจากเจมส์ แม็คอาที ผู้ทำแฮตทริกในครึ่งหลัง และเฌเรมี โดกู ผู้ทำสองประตู โดยมีดิวิน มูบามา แจ็ค กรีลิช และนิโก้ โอไรลลี ช่วยกันทำประตูเช่นกัน นี่คือชัยชนะครั้งใหญ่ที่สุดของพวกเขาตั้งแต่เอาชนะวัตฟอร์ดด้วยคะแนนเท่ากันในปี 2019 แมนฯ ซิตีรอดพ้นจากความหวาดผวาในช่วงต้นเกมกับเลย์ตันโอเรียนท์ ในรอบที่สี่ โดยต้องเสียประตูจากอับดูโคดีร์ คูซานอฟ และเควิน เดอ บรอยน์ เพื่อหยุดการทำเข้าประตูตัวเองของสเตฟาน ออร์เตกา ในรอบที่ห้า แมนฯ ซิตี้เอาชนะพลิมัทอาร์ไกล์ 3–1 แม้ว่าจะเปิดเกมโดยมักซิม ทาโลเวียรอฟของพลีมัธจากการทำสองประตูโดยนิโก้ โอไรลลีย์ และอีกประตูและหนึ่งแอสซิสต์จากเควิน เดอ บรอยน์
ในรอบก่อนรองชนะเลิศ แมนเชสเตอร์ซิตี ถูกจับสลากพบกับทีมร่วมพรีเมียร์ลีกอย่างบอร์นมัท โดยต้องออกไปเยือนที่สนามดีนคอร์ต เอวานิลซงทำประตูให้บอร์นมัธขึ้นนำในครึ่งแรก แต่ในเกมที่สามติดต่อกัน แมนเชสเตอร์ซิตี กลับมาได้อีกครั้งด้วยประตูในครึ่งหลังจากอาลิง โฮลัน และโอมัร มัรมูช ช่วยให้ทีมคว้าชัยชนะไปได้ ในรอบรองชนะเลิศที่เวมบลีย์ แมนเชสเตอร์ซิตี เอาชนะน็อตติงแฮมฟอเรสต์ ได้อย่างสบายๆ ด้วยประตูจากริโก ลูอิส และย็อชกอ กวาร์ดิอ็อล ชนะไปด้วยคะแนน 2–0 ถือเป็นครั้งแรกที่แมนเชสเตอร์ซิตี ได้เข้าชิงชนะเลิศเอฟเอ คัพ ติดต่อกันสามครั้ง โดยก่อนหน้านี้เคยเข้าชิงในปี 2023 และ 2024 ตามลำดับ
แมตช์.
รายละเอียด.
<onlyinclude></onlyinclude>
หมายเหตุ.
<templatestyles src="Reflist/styles.css" />
ฌออากีม เจ้าชายแห่งปอนเตคอร์โว

ฌออากีม ชาลส์ นโปเลียน มูว์รา, เจ้าชายแห่งปอนเตคอร์โว (ประสูติ 3 พฤษภาคม ค.ศ. 1973) เป็นชนชั้นสูงชาวฝรั่งเศสและสมาชิกราชวงศ์โบนาปาร์ต-มูว์รา
พระประวัติ.
พระองค์เป็นพระบุตรองค์รองที่เป็นชายเพียงองค์เดียวในฌออากีม เจ้าชายที่ 8 แห่งมูว์รากับลอร็องส์ มารี กาบรีแยล มูว์ตง  พระองค์มีพระอิสริยยศเป็นเจ้าชายแห่งปอนเตคอร์โว ซึ่งเป็นพระอิสริยยศอย่างไม่เป็นทางการ และเป็นรัชทายาทในตำแหน่งเจ้าชายมูว์รา
พระองค์สมรสกับสามัญชนนามยัสมีน ลอร์ร็อง บรีกี  ในวันที่ 5 มีนาคม ค.ศ. 2021 ที่ปารีส (เขตที่ 10 ของปารีส) เมื่อวันที่ 3 สิงหาคม ค.ศ. 2021 ทั้งคู่มีพระโอรส ซึ่งได้รับพระนาม "ฌออากีม ฌอร์ฌ ลอร็องส์ นโปเลียน" 
ทั้งสองสมรสตามหลักศาสนาในวันที่ 22 ตุลาคม ค.ศ. 2022 ที่โบสถ์เลแซ็งวาลีด
ลมพัดผ่านดาว

ลมพัดผ่านดาว เป็นละครโทรทัศน์ไทยที่ดัดแปลงมาจากนวนิยายชื่อเดียวกันของ ว.วินิจฉัยกุล นำแสดงโดยพัชราภา ไชยเชื้อ, เจษฎาภรณ์ ผลดี และหัสวีร์ ภัคพงษ์ไพศาล ละครเรื่องนี้ออกอากาศในช่วงเวลาใหม่คือทุกวันจันทร์ถึงพฤหัสบดี เวลา 20.30–21.30 น. ทางช่อง 7 เอชดี ตั้งแต่วันที่ 6 กันยายน ถึง 2 พฤศจิกายน พ.ศ. 2566
ละครเรื่องนี้ได้รับความสนใจจากสาธารณชนตั้งแต่ก่อนจะออกอากาศ โดยละครเรื่องนี้ยังถือเป็นการกลับมาร่วมงานกันในรอบ 18 ปีของพัชราภาและเจษฎาภรณ์ นับตั้งแต่ละครเรื่อง "นางสาวจริงใจกับนายแสนดี" ที่ออกอากาศทางช่อง 7 เมื่อปี พ.ศ. 2547
นอกจากนี้ ละครเรื่องนี้จะออกอากาศบน TV360 แพลตฟอร์มออนไลน์ของเวียดนามอีกด้วย
รายชื่อประมุขแห่งรัฐมอริเชียส

นี่คือ รายชื่อประมุขแห่งรัฐมอริเชียส ซึ่งประกอบด้วย พระมหากษัตริย์มอริเชียสและประธานาธิบดีมอริเชียส ตั้งแต่ปี 1968 มีประมุขแห่งรัฐทั้งหมด 9 คน ประมุขแห่งรัฐคนแรก คือ สมเด็จพระราชินีนาถเอลิซาเบธที่ 2 ตั้งแต่ปี 1968 ถึง 1992 และประมุขแห่งรัฐคนปัจจุบัน คือ Dharam Gokhool ตั้งแต่ปี 2024
พระร่วง..มหาศึกสุโขทัย

พระร่วง..มหาศึกสุโขทัย เป็นภาพยนตร์ไทยอิงประวัติศาสตร์ที่สร้างโดย วิน สตูดิโอ และ มาเจนตา มีเดีย ครีเอชั่น จากการสนับสนุนของกองทุนพัฒนาสื่อปลอดภัยและสร้างสรรค์ กำกับโดยชาติชาย เกษนัส นำแสดงโดยพงศกร เมตตาริกานนท์, ธนเวทย์ สิริวัฒน์ธนกุล, รังสรรค์ ปัญญาเรือน และนภัสรัญชน์ มิตรธีรโรจน์ โดยเข้าฉายวันแรกเมื่อวันที่ 29 พฤษภาคม พ.ศ. 2568
รายชื่อผู้จัดการทีมที่ชนะเลิศการแข่งขันฟุตบอลอังกฤษ

ระดับสูงสุดของระบบลีกฟุตบอลอังกฤษตั้งแต่ก่อตั้งใน ค.ศ. 1888 คือ ฟุตบอลลีก จนกระทั่งมีก่อตั้งดิวิชัน 2 ใน ค.ศ. 1892 ฟุตบอลลีกจึงกลายเป็นฟุตบอลลีกดิวิชัน 1 โดยเป็นลีกสูงสุดจนถึง ค.ศ. 1992 เมื่อถูกแทนที่ด้วยพรีเมียร์ลีก บทบาทของผู้จัดการทีมคือ การเลือกทีมในช่วงฤดูกาลลีก พัฒนากลยุทธ์ของทีม และจัดการกับปัญหาที่อาจเกิดขึ้นภายในทีม เนื่องจากเกียรติยศจากการชนะเลิศลีกสูงสุด ผู้จัดการทีมจึงต้องเผชิญกับแรงกดดันอย่างมากเพื่อที่จะประสบความสำเร็จ
วิลเลียม ซัดเดลล์ ผู้จัดการทีมเพรสตันนอร์ทเอนด์ พาทีมชนะเลิศลีกสูงสุดในการแข่งขันครั้งแรกในฤดูกาล 1888–89 พวกยังคงป้องกันแชมป์ในฤดูกาลถัดไป ซัดเดลล์กลายเป็นผู้จัดการทีมคนแรกที่ชนะเลิศหลายสมัย นับตั้งแต่นั้นมา มีผู้จัดการทีมอีก 24 คนที่ชนะเลิศลีกสูงสุดได้มากกว่าหนึ่งครั้ง อเล็กซ์ เฟอร์กูสัน ชนะเลิศลีกสูงสุด 13 สมัย ในฐานะผู้จัดการทีมแมนเชสเตอร์ยูไนเต็ด ซึ่งถือเป็นสถิติสูงสุดของผู้จัดการทีมที่เคยชนะเลิศลีกสูงสุด จอร์จ แรมซี และบ๊อบ เพสลีย์ ชนะเลิศลีกสูงสุดหกสมัยในฐานะผู้จัดการทีม แอสตันวิลลา และลิเวอร์พูล ตามลำดับ ผู้จัดการทีมเก้าคน ได้แก่ เทด เดรก, บิลล์ นิโคลสัน, อัล์ฟ แรมซี, โจ เมอร์เซอร์, เดฟ แมกเคย์, บ๊อบ เพสลีย์, ฮาเวิร์ด เคนดอลล์, เคนนี แดลกลีช และจอร์จ เกรแฮม เป็นผู้ชนะเลิศลีกสูงสุดในฐานะผู้เล่นและผู้จัดการทีม แดลกลีช เป็นคนเดียวที่ชนะเลิศลีกสูงสุดในฐานะผู้เล่น-ผู้จัดการทีม โดยเขาชนะเลิศในฤดูกาล 1985–86, 1987–88 และ 1989–90
ผู้จัดการทีมชาวอังกฤษเป็นผู้จัดการทีมที่ชนะเลิศการแข่งขันมากที่สุด โดยมีผู้จัดการทีม 38 คนที่ชนะเลิศจากการแข่งขัน 58 ครั้ง ผู้จัดการทีมชาวสก็อตแลนด์เป็นลำดับถัดไปโดยมีผู้จัดการทีม 10 คนที่ชนะเลิศจากการแข่งขัน 37 ครั้ง และผู้จัดการทีมชาวสเปนชนะเลิศเป็นอันดับที่สาม โดยชนะเลิศ 5 ครั้งจาก แป็ป กวาร์ดิออลา ผู้จัดการทีมชาวอังกฤษคนสุดท้ายที่ชนะเลิศการแข่งขันคือ ฮาเวิร์ด วิลกินสัน โดยพาลีดส์ยูไนเต็ดชนะเลิศการแข่งขันในฤดูกาล 1991–92 อาร์แซน แวงแกร์ กลายเป็นผู้จัดการทีมคนแรกจากนอกหมู่เกาะอังกฤษที่ชนะเลิศ โดยพาอาร์เซนอลชนะเลิศเอฟเอพรีเมียร์ลีก ฤดูกาล 1997–98 มานูเอล เปเลกรินิ กลายเป็นผู้จัดการทีมคนแรกจากนอกยุโรปที่ชนะเลิศ โดยพาแมนเชสเตอร์ซิตีชนะเลิศพรีเมียร์ลีก ฤดูกาล 2013–14
แยงกี้มาเกิดใหม่ในต่างโลก

แยงกี้มาเกิดใหม่ในต่างโลก (ญี่ปุ่น: 陰陽廻天 Re:バース, โรมาจิ: Onmyō Kaiten Re:Bāsu) เป็นซีรีส์ออริจินัลอนิเมะทางโทรทัศน์ของญี่ปุ่นที่
สร้างสรรค์โดยฟูจิโกะ ซากุโนะ, ฮิเดยะ ทาคาฮาชิ และอากูโตะ ซาโตะ และสร้างเป็นแอนิเมชั่นโดยสตูดิโอเดวิดโปรดักชัน ซีรีส์นี้เริ่มออกอากาศในเดือนกรกฎาคม พ.ศ. 2568 การดัดแปลงเป็นมังงะที่เขียนโดยซากุโนะ และวาดภาพโดยคิวโจ มัตสึโมโตะ เริ่มลงพิมพ์เป็นตอนในเว็บไซต์มังงะ"#เปลี่ยนทาง " ของสำนักพิมพ์โคดันชะในเดือนกุมภาพันธ์ พ.ศ. 2568
ให้เสียงโดย: ไทฮิ คิมูระ
ให้เสียงโดย: มายะ อูจิดะ
ให้เสียงโดย: เรียวเฮ คิมูระ
ให้เสียงโดย: ไคโตะ อิชิกาวะ
ให้เสียงโดย: อันนะ นางาเซะ
ให้เสียงโดย: มารินะ อิโนอูเอะ
ให้เสียงโดย: ชิฮายะ โยชิตาเกะ
สื่อ.
มังงะ.
การดัดแปลงเป็นมังงะที่เขียนโดยฟูจิโกะ ซาคุโนะ และวาดภาพโดยคิวโจ มัตสึโมโตะ เริ่มลงพิมพ์เป็นตอนในเว็บไซต์มังงะ"#เปลี่ยนทาง " ของสำนักพิมพ์โคดันชะเมื่อวันที่ 6 กุมภาพันธ์ พ.ศ. 2568 มีการออกจำหน่ายเป็นรูปเล่ม("ทังโกบง")จำนวน 1 เล่ม ณ เดือนมิถุนายน พ.ศ. 2568
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 23 มิถุนายน พ.ศ. 2568</td><td></td></tr>
</table>
อนิเมะ.
ซีรีส์ออริจินัลอนิเมะทางโทรทัศน์ที่ผลิตโดยสตูดิโอเดวิดโปรดักชันได้รับการประกาศเมื่อวันที่ 6 มีนาคม พ.ศ. 2568 ซีรีส์นี้กำกับโดยฮิเดยะ ทาคาฮาชิ บทที่เขียนโดยฮายาชิ โมริ ออกแบบตัวละครโดยคาซูอากิ โมริตะ และเพลงประกอบที่แต่งโดยมาซาฮิโระ โทคุดะ เริ่มออกอากาศในวันที่ 3 กรกฎาคม พ.ศ. 2568 ทางรายการ +Ultra ของช่องฟูจิ ทีวี เพลงเปิดของเรื่องคือ "Cry Out Cry Over!" ร้องโดย Who-ya Extended ขณะที่เพลงปิดของเรื่องคือ "Turn Over" ร้องโดย 9Lana เมเดียลิงก์เป็นผู้ถือลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้ และสตรีมบนยูทูบช่อง Ani-One Asia
อ่าวซารอนิก

อ่าวซารอนิก (กรีก : Σαρωνικός κόлπος, "Saronikós kólpos") หรือ อ่าวเอจินา (Gulf of Aegina) เป็นอ่าวในประเทศกรีซ อยู่ระหว่างคาบสมุทรแอตติกากับอาร์โกลิส และเป็นส่วนหนึ่งของทะเลอีเจียน มีขอบเขตจากทางด้านตะวันออกของ คอคอดคอรินท์ซึ่งเป็นปลายทางตะวันออกของคลองคอรินท์ และเป็นที่ตั้งของหมู่เกาะซาโรนิก ซึ่งมีบทบาทสำคัญในประวัติศาสตร์ของกรีก โดยเกาะซาลามิสซึ่งเป็นเกาะที่ใหญ่ที่สุด เป็นที่เกิดเหตุการณ์ยุทธนาวีที่ซาลามิสในสงครามกรีก-เปอร์เซีย ส่วนอ่าวเมการา ตั้งอยู่ส่วนปลายเหนือของอ่าวซารอนิก
แมรี่ โจนส์กับพระคัมภีร์เล่มแรก

เรื่องราวของ แมรี่ โจนส์กับพระคัมภีร์เล่มแรก  เป็นแรงบันดาลให้กับการก่อตั้งสมาคมพระคริสตธรรมอังกฤษและต่างประเทศ (British and Foreign Bible Society) แมรี่ โจนส์ (16 ธันวาคม ค.ศ. 1784 – 28 ธันวาคม ค.ศ. 1864) เป็นเด็กหญิงชาวเวลส์ที่ตอนอายุ 15 ปีได้เดินเท้าเปล่าข้ามชนบทเป็นระยะทาง 26 ไมล์เพื่อไปซื้อคัมภีร์ไบเบิลภาษาเวลส์จากโทมัส ชาร์ล (Thomas Charles) เนื่องจากเธอยังไม่มีคัมภีร์ไบเบิล โทมัส ชาร์ลจึงใช้เรื่องราวของเธอในการเสนอต่อสมาคมหนังสือศาสนา (Religious Tract Society) ให้จัดตั้งองค์กรใหม่เพื่อจัดหาคัมภีร์ไบเบิลให้ชาวเวลส์
แมรี่ โจนส์ได้กลายมาเป็นบุคคลสัญลักษณ์ของชาวเวลส์ในช่วงปลายคริสต์ศตวรรษที่ 19 ร่วมร่วมกับแอนน์ กริฟฟิทส์ (Ann Griffiths; ค.ศ. 1776–1805) นักเขียนเพลงสวดสรรเสริญชาวเวลส์ และกลายเป็นบุคคลสำคัญในความเชื่อนอนคอนฟอร์มิสต์ (nonconformist) ของเวลส์
Estola longeantennata

Estola longeantennata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิลและปารากวัย
Estola kuscheli

Estola kuscheli เป็นชนิดของด้วงในวงศ์ Cerambycidae ที่ได้รับการบรรยายโดย Juan Barriga, Tomás Moore และ Danilo Cepeda ใน ค.ศ. 2005 ถือเป็นแมลงที่เป็นที่รู้จักจากชิลี
ราชวงศ์ชวาทซ์บวร์ค

ราชวงศ์ชวาทซ์บวร์ค เป็นหนึ่งในตระกูลขุนนางเก่าแก่ที่สุดของรัฐทือริงเงิน ซึ่งตั้งอยู่ในตอนกลางของประเทศเยอรมนีในปัจจุบัน เมื่อเจ้าชายฟรีดริช กึนเทอร์สิ้นพระชนม์ใน ค.ศ. 1971 การอ้างสิทธิ์ในการเป็นประมุขราชวงศ์จึงตกไปยังเจ้าหญิงมารี อันโทอาเน็ทเทอแห่งชวาทซ์บวร์ค ซึ่งเป็นพระเชษฐภคินีในตามกฎหมายกึ่งแซลิก (Semi-Salic primogeniture) โดยเจ้าหญิงมารีอา อันโทเน็ตทรงสมรสกับฟรีดริช มักนุส เคานต์ที่ 5 แห่งซ็อลมส์-วิลเดินเฟ็ลส์ ราชวงส์นี้เคยปกครองเคาน์ตีชวาทซ์บวร์คซึ่งก่อตั้งโดยซิสโซที่ 1 เคานต์แห่งชวาทซ์บวร์ค (เสียชีวิตใน ค.ศ. 1160) โดยภายหลังคริสต์ศตวรรษที่ 16 ราชวงศ์ได้แตกออกเป็นสองสาย คือ ชวาทซ์บวร์ค-ซ็อนเดิร์สเฮาเซินและชวาทซ์บวร์ค-รูด็อลชตัท โดยสายซ็อนเดิร์สเฮาเซินสิ้นสุดลงใน ค.ศ. 1909
ประวัติ.
เคาน์ตีชวาทซ์บวร์คเป็นรัฐหนึ่งในจักรวรรดิโรมันอันศักดิ์สิทธิ์ ตั้งแต่ ค.ศ. 1195 ถึง 1595 ก่อนจะถูกแบ่งออกเป็นชวาทซ์บวร์ค-ซ็อนเดิร์สเฮาเซินและชวาทซ์บวร์ค-รูด็อลชตัท ซึ่งมีขุนนางจากตระกูลชวาทซ์บวร์คปกครอง โดยปราสาทชวาทซ์บวร์คถูกกล่าวถึงเป็นครั้งแรกในยันทึกเมื่อ ค.ศ. 1071 และใน ค.ศ. 1123 เคานต์ซิสโซที่ 3 แห่งเคเฟิร์นบวร์ค (Käfernburg หรือ Kevernburg) ซึ่งตามบันทึกของนักพงศาวลีวิทยาในยุคกลางอย่าง ลัมแบร์ทแห่งไฮร์ชเฟ็ลด์ (Lambert of Hersfeld) และเอกสาร แอนนาลิสทา ซัคโซ (Annalista Saxo) ระบุว่าเป็นพระนัดดาในเจ้าชายยาโรโปก อิซยาสลาวิชแห่งตูรอฟผ่านทางพระมารดา ทรงบูรณะปราสาทแห่งนี้และเริ่มใช้พระยศเป็น "เคานต์แห่งชวาทซ์บวร์ค" นอกจากนี้ ซิสโซยังได้ก่อตั้งอารามเกออร์เงินธัล (Georgenthal Abbey) และใน ค.ศ. 1157 พระองค์ยังได้ร่วมเดินทางไปกับจักรพรรดิฟรีดริช บาร์บาร็อสซาระหว่างการทำศึกกับดยุกโบเลสลาฟที่ 4 แห่งโปแลนด์
ใน ค.ศ. 1197 ไฮน์ริชที่ 2 เคานต์แห่งชวาทซ์บวร์ค ซึ่งเป็นพระนัดดาในซิสโซ ทรงแบ่งมรดกกับพระอนุชาของพระองค์ กึนเทอร์ที่ 3 และตั้งปราสาทชวาทซ์บวร์คเป็นที่ประทับ ดินแดนของพระองค์จึงรวมถึงปราสาทแบล็งเกินบวร์ค ที่อยู่ใกล้เคียงด้วย
สมาชิกที่มีชื่อเสียงที่สุดของราชวงศ์คือ กึนเทอร์ที่ 21 ฟ็อน ชวาทซ์บวร์ค ซึ่งใน ค.ศ. 1349 ได้รับเลือกเป็นพระมหากษัตริย์เยอรมันโดยเสียงข้างมากจากผู้เลือกตั้ง (electors) อย่างไรก็ตาม เนื่องจากการสนับสนุนลดลง พระองค์จึงสละบัลลังก์เพียงไม่กี่เดือนและสิ้นพระชนม์ในเวลาต่อมา
ดินแดนของราชวงศ์ชวาทซ์บวร์คถูกแบ่งแยกกันอีกครั้งในรุ่นถัดไป จนกระทั่ง ค.ศ. 1538 กึนเทอร์ที่ 40 เคานต์แห่งชวาทซ์บวร์ค สามารถรวบรวมดินแดนทั้งหมด รวมถึงแฟรงเคินเฮาเซินและรูด็อลชตัทไว้ภายใต้การปกครองของตนได้สำเร็จ หลังจากพระองค์สิ้นพระชนม์ ตำแหน่งตกเป็นของพระนัดดาพระองค์โตคือกึนเทอร์ที่ 41 อย่างไรก็ตาม หลังจากที่พระองค์สิ้นพระชนม์ใน ค.ศ. 1583 พระอนุชาของพระองค์ก็ได้แบ่งเคาน์ตีออกอีกครั้ง โยฮัน กึนเทอร์ที่ 1 ได้รับดินแดนรอบๆ อานชตัทซึ่งต่อมาเรียกว่า ชวาทซ์บวร์ค-ซ็อนเดิร์สเฮาเซิน ส่วนอัลเบร็ชท์ที่ 7 ได้รับดินแดนชวาทซ์บวร์ค-รูด็อลชตัท การแบ่งเขตนี้ได้รับการยืนยันอย่างเป็นทางการโดยสนธิสัญญาชตัททิม (Treaty of Stadtilm) ใน ค.ศ. 1599
เหตุโจมตีในปหัลคาม พ.ศ. 2568

เมื่อวันที่ 22 เมษายน ค.ศ. 2025 ผู้ก่อการร้ายติดอาวุธ 5 คนได้โจมตีนักท่องเที่ยวชายในดินแดนสหภาพชัมมูและกัศมีร์ ส่งผลให้มีผู้เสียชีวิต 28 ราย และบาดเจ็บอีกกว่า 20 ราย ซึ่งถือเป็นเหตุการณ์ที่เลวร้ายที่สุดในอินเดียนับตั้งแต่เหตุโจมตีในมุมไบ พ.ศ. 2551 เหตุการณ์ดังกล่าวเกิดขึ้นที่หุบเขาไบสะรัน (Baisaran) ซึ่งเป็นแหล่งท่องเที่ยวยอดนิยมใกล้กับเมืองปหัลคาม เหยื่อส่วนใหญ่เป็นชาวฮินดู
แนวร่วมต่อต้าน (TRF) หน่วยย่อยของกองทัพแห่งความชอบธรรม อ้างความผิดชอบในตอนแรก โดยระบุว่าการโจมตีครั้งนี้เป็นความขัดแย้งต่อนโยบายของรัฐบาลอินเดียที่อนุญาตให้พลเมืองอินเดียอาศัยและทำงานในกัศมีร์ ซึ่งส่งผลให้มีการตั้งถิ่นฐานของบุคคลนอกพื้นที่ในภูมิภาคนี้ แต่สี่วันต่อมากลับปฏิเสธว่าไม่ได้มีส่วนเกี่ยวข้อง
ผู้ก่อการร้ายพร้อมกับเอ็ม 4 คาร์บิน และ เอเค 47 เข้าไปในแหล่งท่องเที่ยวซึ่งล้อมรอบไปด้วยป่าสนหนาทึบ ตามคำบอกเล่าของผู้รอดชีวิต คนร้ายได้แยกผู้หญิงกับเด็กออกจากกัน และไต่ถามถึงศาสนาของกลุ่มผู้ชายก่อนที่จะยิงพวกเขา นักท่องเที่ยวบางคนบอกว่าพวกเขาถูกขอให้ท่องบทกาลีเมาะห์ 6 บท โดยผู้เสียชีวิตทั้ง 26 รายนั้น 25 รายเป็นนักท่องเที่ยว ส่วนอีก 1 รายเป็นคนขับม้าในท้องถิ่นซึ่งเป็นชาวมุสลิมที่พยายามแย่งปืนจากผู้ก่อเหตุ นักท่องเที่ยว 24 รายเป็นชาวฮินดู มีนักท่องเที่ยวเพียงหนึ่งรายที่นับถือศาสนาคริสต์
การโจมตีดังกล่าวทำให้ความตึงเครียดระหว่างอินเดียและปากีสถานทวีความรุนแรงขึ้นและส่งผลให้เกิดวิกฤตทางการทูต อินเดียกล่าวหาปากีสถานว่าสนับสนุนการก่อการร้ายข้ามพรมแดน และระงับสนธิสัญญาแม่น้ำสินธุ ขับไล่ทูตของปากีสถานและปิดพรมแดน ปากีสถานปฏิเสธข้อกล่าวหาของอินเดียและตอบโต้ด้วยการระงับข้อตกลงศิมลา จำกัดการค้า และปิดน่านฟ้า การปะทะบริเวณชายแดนระหว่างกองกำลังอินเดียและปากีสถานเริ่มขึ้นตามแนวควบคุมในวันที่ 24 เมษายน
แหล่งอ้างอิง.
<templatestyles src="Reflist/styles.css" />
ชเว ควัง-ฮย็อก

ชเว ควัง-ฮย็อก (เกาหลี: ; เกิด 15 มีนาคม ค.ศ. 1987) เป็นนักฮอกกี้น้ำแข็งคนพิการชาวเกาหลีใต้ เขาเป็นสมาชิกทีมชาติเกาหลีใต้ที่ได้เหรียญทองแดงในฮอกกี้น้ำแข็งคนพิการในพาราลิมปิกฤดูหนาว 2018
ชเวเกิดในประเทศเกาหลีเหนือ โดยขาซ้ายถูกบดขยี้ในอุบัติเหตุรถไฟ และหมอจำต้องตัดขาจนถึงใต้หัวเข่า จากนั้นชเวแปรพักตร์ใน ค.ศ. 2001 โดยหนีผ่านประเทศจีน ด้วยความช่วยเหลือจากลุงของเขา
มันเฟรท ไมน์เซิน

มันเฟรท ไมน์เซิน (17 กรกฎาคม ค.ศ. 1938 – 1 กุมภาพันธ์ ค.ศ. 2025) เป็นนักการเมืองชาวเยอรมันที่เป็นสมาชิกเดอะกรีนส์ เขาดำรงตำแหน่งในลันท์ทาคแห่งรัฐนีเดอร์ซัคเซินใน ค.ศ. 1982 ถึง 1986
ไมน์เซินเสียชีวิตที่อ็อลเดินบวร์คเมื่อวันที่ 1 กุมภาพันธ์ ค.ศ. 2025 ด้วยอายุ 86 ปี
เปอร์เมต

เปอร์เมต  เป็นเมืองและเทศบาลในเทศมณพลจีโรกัสเตอร์ ประเทศแอลเบเนีย เทศบาลเปอร์เมตประกอบด้วยหน่วยบริหารชาร์โชเวอ, ฟราเชอร์, เปตรัน, Qendër Piskovë และเปอร์เมต ณ ค.ศ. 2023 มีประชากรทั้งหมด 7,980 คน ในพื้นที่ทั้งหมด 602.47 ตารางกิโลเมตร ประชากรในหน่วยเทศบาลตามสำมะโน ค.ศ. 2023 อยู่ที่ 4,809 คน
ชื่อ.
ตัวเมืองมีชื่อในภาษาแอลเบเนียว่า "Përmet" ในภาษาอิตาลีมีชื่อเรียกว่า อาโรมาเนียเป็น ในภาษากรีกรู้จักเป็น "Πρεμετή/Premeti" และภาษาตุรกีรู้จักในชื่อ "Permedi"
ศาสตรา

ศาสตรา คือตำราวิชาการ โดยในภาษาไทยถิ่นใต้บางถิ่นเรียก ตำราสัจจา คือวรรณกรรมประเภทนิทานที่มีเนื้อหาสั่งสอน เช่น วรรณกรรมชาดก วรรณกรรมพื้นบ้าน ต่อมาใช้เรียกวรรณกรรมเสี่ยงทาย ตำราพยากรณ์ชีวิต แต่เดิมทำเป็นสมุดไทยขนาดสั้น ชาวใต้เรียกบุดตีนช้าง 
เนื้อหา.
ในส่วนที่เป็นคำทำนายแต่ละตอนจะมีภาพประกอบอยู่คู่กับคำทำนายด้วย โดยยกเรื่องราวจากวรรณคดี ชาดก หรือนิทานพื้นบ้านต่าง ๆ เช่น รามเกียรติ์ พระเวสสันดร พระสุธน มโนราห์ สังข์ทอง ไกรทอง คำทำนายแบ่งเป็น 3 กลุ่ม คือคำทำนายในทางที่ดี คำทำนายปานกลางคือไม่ดีไม่ร้าย และคำทำนายในทางร้าย ตอนท้ายของคำทำนายจะสรุปชะตาและให้ข้อเสนอแนะ การเขียนคำทำนายมีทั้งเขียนแบบร้อยแก้วและร้อยกรอง ร้อยกรองแต่งเป็นกาพย์และกลอน ส่วนใหญ่แต่เป็นกาพย์ ภาพในศาสตราเขียนแบบจิตรกรรมไทยประเพณี
ที่มา.
ที่มาของศาสตราน่าจะมาจากศาสตราศาสตร์ในคัมภีร์อาถรรพเวทของศาสนาพราหมณ์ และคงเป็นพราหมณ์ที่เป็นผู้ให้กำเนิดตำราศาสตรานี้
สำหรับผู้ใช้ตำราศาสตราให้คำทำนาย เรียกว่า "หมอศาสตรา" ที่แต่เดิมเป็นพราหมณ์แต่ต่อมามีทั้งพระสงฆ์และฆราวาสชายหญิง ส่วนพิธีกรรมเรียก "แทงศาสตรา" เป็นพิธีกรรมศักดิ์สิทธิ์ ไม่ใช่สิ่งที่ควรกระทำเล่น
ฉบับ.
ตำราศาสตราปรากฏในท้องถิ่นภาคใต้หลายฉบับ ได้แก่ฉบับอำเภอปากพนัง จังหวัดนครศรีธรรมราช ฉบับตำบลเขารูปช้าง อำเภอเมืองสงขลา จังหวัดสงขลา ฉบับตำบลนาประดู่ อำเภอโคกโพธิ์ จังหวัดปัตตานี ฉบับตำบลเทพกษัตรี จังหวัดภูเก็ต นอกจากนี้ยังมีฉบับในประเทศกัมพูชาซึ่งแต่งเป็นร้อยแก้วและไม่มีภาพประกอบ
สไปเดอร์โรล

สไปเดอร์โรล  เป็นซูชิประเภทมากิซูชิที่ประกอบไปด้วยปูนิ่มทอดหรือชุบเกล็ดขนมปังและส่วนประกอบอื่น อาทิ แตงกวา, อาโวคาโด, ต้นอ่อนผักกาดหัว หรือผักกาดหอม พร้อมกับมายองเนสแบบเผ็ดม้วนอยู่ภายในของโนริและข้าวซูชิ
ศัพทมูลวิทยา.
ชื่อของอาหารดังกล่าวมาจากลักษณะของขาปูนิ่มที่โผล่ออกมาจากปลายของโรลซึ่งมีลักษณะที่คล้ายกับแมงมุม โดยชื่อนี้มักใช้กับอาหารจานดังกล่าวในทวีปอเมริกาเหนือ และอาจจะหาได้ยากในพื้นที่อื่น
Estola medionigra

Estola medionigra เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิล
Estola marmorata

Estola marmorata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิลและเวเนซุเอลา
Estola m-flava

Estola m-flava เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากเฟรนช์เกียนา
อัลแบร์ตู เลเกวแล

อัลแบร์ตู เลเกวแล (28 กุมภาพันธ์ ค.ศ. 1953 – 1 กุมภาพันธ์ ค.ศ. 2025) เป็นนักฟุตบอลชาวบราซิลที่เล่นเป็นกองกลาง เขาเข้าแข่งในการแข่งขันประเภทชายที่โอลิมปิกฤดูร้อน 1976
เลเกวแลเสียชีวิตในบ้านเกิดเมื่อวันที 1 กุมภาพันธ์ ค.ศ. 2025 ด้วยอายุ 71 ปี
เรนโบว์โรล

เรนโบว์โรล  เป็นซูชิโรลประเภท"อูรามากิ" ที่มีไส้ประกอบไปด้วยแตงกวา, อาโวคาโด และปูอัด วัตถุดิบจะถูกเตรียมพร้อมกับปลาอีกหลากหลายชนิด ซึ่งปลาที่นิยมใช้จะมีทั้งปลาทูน่า, ปลาแซลมอน, ปลาไวต์ฟิช, ปลาหางเหลือง, ปลากะพงแดง และปลาไหล เรนโบว์โรลจะมีลักษณะคล้ายกับแคลิฟอร์เนียโรลเพียงแต่จะเพิ่มปลาทูน่า, ปลาแซลมอน และอาโวคาโด ในรูปแบบอื่นยังมีทั้งมะม่วงแบบชิ้นพร้อมด้วยอาโวคาโดหรือใช้ปูอัด, กุ้งเท็มปูระ และอาหารทะเลชนิดอื่น
ศัพทมูลวิทยา.
ชื่อดังกล่าวมาจากลักษณะสีสันการจัดวางของปลาดิบและผลไม้บนหน้าของโรลซึ่งดูคล้ายกับรุ้งกินน้ำ ซึ่งนอกจากนี้อาหารชนิดนี้ยังเป็นที่รู้จักในชื่อ เกอิชาโรล, ดรากอนโรล หรือฟิชโรล
ความเป็นมา.
เรนโบว์โรลถือได้ว่าเป็นวิวัฒนาการของซูชิอีกหนึ่งลำดับในวัฒนธรรมการทำอาหารของสหรัฐต่อจากแคลิฟอร์เนียโรลซึ่งเป็นโรลประเภทแรกที่โนริถูกห่อภายในด้วยข้าว โดยในขณะที่แคลิฟอร์เนียโรลจะไม่ใช้ปลาดิบในการทำเรนโบว์โรลนั้นถือเป็นวิวัฒนาการอีกขั้นในการเพิ่มปลาดิบทั้งปลาทูน่า, ปลาแซลมอน, กุ้ง หรือปลาไวน์ฟิชเข้าไป
ซีกี เร็นซ์

ซีกี เร็นซ์ (2 สิงหาคม ค.ศ. 1938 – 1 กุมภาพันธ์ ค.ศ. 2025) เป็นนักขี่จักรยานชาวเยอรมัน เขาชนะการแข่งขันจักรยานแห่งชาติเยอรมนีใน ค.ศ. 1963 เร็นซ์เสียชีวิตจากโรคมะเร็งที่เรเกินส์บวร์คในวันที่ 1 กุมภาพันธ์ ค.ศ. 2025 ด้วยอายุ 86 ปี
บารอเนสวิลเฮลมีเนอแห่งดอร์นบวร์ค

บารอเนสวิลเฮลมีเนอแห่งดอร์นบวร์ค หรือ วิลเฮลมีเนอ เจ้าหญิงแห่งทวร์นและทัคซิส (พระนามเต็ม: วิลเฮลมีเนอ คาโรลีน คริสทีอาเน อ็องเรียต; 6 มีนาคม 1803 – 14 พฤษภาคม 1835) ทรงเป็นขุนนางในตระกูล ตั้งแต่แรกประสูติ ทรงเป็นบารอเนสแห่ง 
พระประวัติ.
บารอเนสวิลเฮลมีเนอ ประสูติเมื่อวันที่ 6 มีนาคม 1803 เป็นธิดาใน แอ็นสท์ บารอนแห่งดอร์นบวร์ค และ บารอเนสวิลเฮลมีเนอแห่งเกลาบวร์ค โดยพระองค์มีพระนามเล่นในหมู่พระญาติว่า มิมิ ทรงมีพระพี่น้องร่วมพระครรภ์ 2 ท่าน คือ เคานต์คาร์ล ฟรีดริช ฟ็อน ดอร์นบวร์ค และ เคาน์เตสโซฟีอาแห่งดอร์นบวร์ค
เสกสมรส.
พระองค์ทรงเสกสมรสกับ มัคซีมีลีอาน คาร์ล เจ้าชายที่ 6 แห่งทวร์นและทัคซิส เมื่อวันที่ 24 สิงหาคม 1828 โดยงานเสกสมรสจัดขึ้น ณ เมืองเรเกินส์บวร์ค ทั้งคู่ มีพระบุตรคือ
ครอบครัวของพระองค์ซึ่งเป็นตระกูลขุนนางโปรเตสแตนต์ของเฮสเซียน และตามกฎหมายของพระราชบัญญัติราชวงศ์ทวร์นและทัคซิสแห่งราชวงศ์ปี 1776 (ไรชส์อุนมิทเทิลบาร์ไคท์) ถือว่าไม่มีฐานะเทียบเท่ากับครอบครัวพระสวามี แม้ว่าสมาชิกในราชวงศ์จะต่อต้านการเสกสมรสอย่างรุนแรง โดยเฉพาะจากพระมารดาของพระสวามี แต่สุดแล้ว ทั้ง 2 พระองค์ก็ทรงเสกสมรสกันในที่สุด
ในปี 1834 พระองค์ทรงพระประชวรระหว่างทรงขับรถไปยังปราสาทชราอุสโตวิทซ์ ซึ่งเป็นที่ดินแห่งหนึ่งในโบฮีเมีย ที่ราชวงศ์ทวร์นและทัคซิสเป็นเจ้าของ ในช่วงต้นปี 1835 เสด็จไปรักษาพระอาการประชวร ณ เนือร์นแบร์ค เพื่อรับการรักษาด้วยวิธีโฮมีโอพาธี กับนายแพทย์รอยเตอร์ ทรงมัความหวังว่าการรักษาดังกล่าวจะสำเร็จ และทำให้พระอาการประชวรหายขาดได้ อย่างไรก็ตาม พระองค์สิ้นพระชนม์เมื่อวันที่ 14 พฤษภาคม 1835 สิริพระชันษา 32 ปี
วิจิลันเต -มายฮีโร่ อคาเดเมีย อิลลิกัลส์-

วิจิลันเต -มายฮีโร่ อคาเดเมีย อิลลิกัลส์- (; โรมาจิ: "Vijirante: Boku no Hīrō Akademia Irīgarusu") หรือ มายฮีโร่ อคาเดเมีย: วิจิลันเต  เป็นซีรีส์มังงะญี่ปุ่น แต่งเรื่องโดยฮิเดยูกิ ฟูรูฮาชิ และวาดภาพโดยเบ็ตเต็ง คอร์ต เป็นทั้งภาคแยกและภาคย้อนอดีตของซีรีส์มังงะเรื่อง"มายฮีโร่ อคาเดเมีย"ของโคเฮ โฮริโกชิ ตีพิมพ์ในนิตยสาร"จัมป์กีกา"ของสำนักพิมพ์ชูเอชะในเดือนสิงหาคม ค.ศ. 2016 แต่ย้ายไปเผยแพร่ในนิตยสารออนไลน์"โชเน็งจัมป์+" ของสำนักพิมพ์ชูเอชะในเดือนตุลาคมของปีเดียวกัน ได้รับการรวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 15 เล่ม ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสตูดิโอโบนส์ฟิล์มออกอากาศตั้งแต่เดือนเมษายนถึงมิถุนายน พ.ศ. 2568 ฤดูกาลที่สองมีกำหนดออกอากาศในปี พ.ศ. 2569
เนื้อเรื่อง.
"วิจิลันเต -มายฮีโร่ อคาเดเมีย อิลลิกัลส์-" เป็นเรื่องราวเมื่อ 5 ปีก่อนเหตุการณ์ในซีรีส์หลัก เรื่องราวเกี่ยวกับไฮมาวาริ โคอิจิ ชายหนุ่มผู้ใช้อัตลักษณ์ในการช่วยเหลือผู้อื่นแม้ว่าตนจะไม่ได้เป็นฮีโร่ที่มีใบอนุญาตก็ตาม หลังจากที่โคอิจิและฮาเนยามะ คาซึโฮะที่เป็นนักแสดงข้างถนนถูกกลุ่มอันธพาลทำร้าย ทั้งสองก็ได้รับการช่วยเหลือโดยนัคเคิลดัสเตอร์ผู้เป็นวิจิลันเต (ฮีโร่นอกกฎหมาย) ที่แข็งแกร่ง นัคเคิลดัสเตอร์ชวนให้โคอิจิและคาซึโฮะมาเป็นวิจิลันเตด้วยกัน
เรซซิงบูลส์

เรซซิงบูลส์  เป็นทีมและผู้ผลิตสัญชาติอิตาลีในการแข่งขันฟอร์มูลาวันตั้งแต่ฤดูกาล ภายใต้ชื่อ วีซาแคชแอปเรซซิงบูลส์เอฟวันทีม  หรือเรียกด้วยอักษรย่อว่า วีคาร์บ  ทีมเป็นหนึ่งในทีมผู้ผลิตฟอร์มูลาวันที่อยู่ในเครือของเรดบูล จีเอ็มบีเอช บริษัทสัญชาติออสเตรีย ร่วมกับอีกทีมคือเรดบูลเรซซิง ก่อตั้งภายใต้ชื่อสกูเดเรียโตโรรอสโซตั้งแต่ฤดูกาล ถึง และสกูเดเรียอัลฟาทอรีตั้งแต่ฤดูกาล ถึง ก่อนจะปรับภาพลักษณ์ใหม่เป็น อาร์บี  สำหรับฤดูกาล และเปลี่ยนมาเป็นเรซซิงบูลส์ในฤดูกาล 
ปัจจุบัน เพเทอร์ ไบเออร์ ดำรงตำแหน่งเป็นประธานเจ้าหน้าที่บริหาร และ แอลัน เพอร์เมน ทำหน้าที่เป็นหัวหน้าทีม ทีมเริ่มต้นฤดูกาล 2024 ด้วยนักขับชุดเดิมจากอัลฟาทอรี ได้แก่ แดเนียล ริกคาร์โด และ ยูกิ สึโนดะ ริกคาร์โดถูกปลดออกจากทีมหลังสิ้นสุดการแข่งขัน และถูกแทนที่โดย เลียม ลอว์สัน นักขับสำรองของทีมและสมาชิกเรดบูลจูเนียร์ ลอว์สันได้เลื่อนขึ้นสู่ทีมหลักของเรดบูลสำหรับฤดูกาล 2025 โดยได้ #เปลี่ยนทาง นักขับที่เลื่อนขั้นมาจากการแข่งขันฟอร์มูาลาทู เข้ามาแทนที่เดิมของเขาที่เรซซิงบูลส์ ลอว์สันถูกปลดออกจากทีมหลักหลังจากแข่งขันไปได้สองรายการและกลับมายังเรซซิงบูลส์ดังเดิม ในขณะที่สึโนดะได้เลื่อนขึ้นสู่ทีมหลักแทน
เทศบาลเมืองบ้านสร้าง

บ้านสร้าง เป็นเทศบาลเมืองในตำบลบ้านสร้าง อำเภอบางปะอิน จังหวัดพระนครศรีอยุธยา เริ่มแรกก่อตั้งเป็นสุขาภิบาล เมื่อปี พ.ศ. 2530 ต่อมาได้รับการเปลี่ยนแปลงฐานะเป็นเทศบาลตำบล เมื่อ พ.ศ. 2542 จนกระทั้งได้รับการยกฐานะขึ้นเป็นเทศบาลเมืองในปี พ.ศ. 2568 จนถึงปัจจุบัน
ที่ตั้งและอาณาเขต.
เทศบาลเมืองบ้านสร้าง มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
เทศบาลเมืองบ้านสร้าง ก่อตั้งเมื่อวันที่ 11 มิถุนายน พ.ศ. 2530 เป็น สุขาภิบาลบ้านสร้าง ในท้องที่บางส่วนของตำบลบ้านสร้าง อำเภอบางประอิน จังหวัดพระนครศรีอยุธยา
ต่อมามีการเปลี่ยนแปลงสุขาภิบาลทุกแห่งในราชอาญาจักร เป็น เทศบาลตำบล ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542 จึงมีผลทำให้สุขาภิบาลบ้านสร้าง เปลี่ยนแปลงฐานะเป็น เทศบาลตำบลบ้านสร้าง เมื่อวันที่ 25 พฤษภาคม พ.ศ. 2542 
จนกระทั้งเมื่อวันที่ 15 กันยายน 2547 กระทรวงมหาดไทยประกาศยุบสภาตำบลบ้านสร้าง รวมกับเทศบาลตำบลบ้านสร้าง มีผลทำให้ตำบลบ้านสร้างทั้งตำบลอยู่ในเขตปกครองของเทศบาลทั้งหมด 
และเมื่อวันที่ 28 มีนาคม พ.ศ. 2568 กระทรวงมหาดไทยได้เปลี่ยนแปลงฐานะเทศบาลตำบลบ้านสร้าง เป็น เทศบาลเมืองบ้านสร้าง มาจนถึงปัจจุบัน
เขตปกครอง.
เทศบาลเมืองบ้านสร้าง มีพื้นที่การปกครองตำบลบ้านสร้างทั้งตำบล ประกอบด้วย 8 หมู่บ้าน แบ่งออกเป็น 20 ชุมชน ได้แก่